Diari Oficial de la Generalitat Valenciana


Sumari del DOGV 360, del 04-04-1986 (1986/805984)

ACORD de 27 de gener de 1986, del Consell de la Generalitat Valenciana, pel qual s'aprova la subscripció d'un Conveni entre la Generalitat Valenciana i l'Institut d'Estudis d'Administració Local.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   360

Data del DOGV
:   04-04-1986

Secció del DOGV
:   ALTRES DISPOSICIONS

Número del document
:   1986/805984


Data del document
:   27-01-1986

Organisme emissor
:   Conselleria d'Administració Pública

Tipus de document
:   Acord

Acord de 27 de gener de 1986, del Consell de la Generalitat Valenciana, pel qual s'aprova la subscripció d'un Conveni entre la Generalitat Valenciana i l'Institut d'Estudis d'Administració local.  
El Consell de la Generalitat Valenciana, en sessió celebrada el dia 27 de gener de 1986, adoptà, entre d'altres, l'Acord següent:   
Aprovar el text del Conveni, que es transcriu a continuació, a subscriure amb l'Institut d'Estudis d'Administració Local relatiu a l'assumpció per l'Institut Valencià d'Administració Pública de les funcions de la Delegació Interprovincial de l'esmentat Institut, i facultar el Conseller d'Administració Pública per la signatura del Conveni.   
València, a 27 de gener de 1986.-El President de la Generalitat: Joan Lerma i Blasco.   
CONVENIO ENTRE LA GENERALITAT VALENCIANA  
Y EL INSTITUTO DE ESTUDIOS DE ADMINISTRACION LOCAL  
El Present Conveni es formalitza de conformitat amb allò previst en l'article 1r. del RD 2287/83, de 28 de juliol, i article 6é del Reglament per al seu desplegament, de 24 de gener de 1985, d'acord amb les Bases aprovades pel Consell del Patronat de l'Institut mateix en sessió de 15 d'abril de 1974 i 19 de desembre de 1977, concretats en acord de la Comissió Permanent de 31 de gener de 1982.   
I per altra banda a l'empara dels articles 31.8 i 47.3 de l'Estatut d'Autonomia de la Comunitat Valenciana.   
Prèviament, les Diputacions Provincials d'Alacant, Castelló i València han expressat, mitjançant acords plenaris de dates 30 de maig, 26 de febrer i 17 de maig de l'any 1985 respectivament i com a signants del Conveni a què fa referència la norma Primera, la seua conformitat al contingut del present document.   
Amb subjecció a les esmentades prescripcions les parts estipulen les següents:   
CLAUSULES  
Primera  
Es declara extingida la Delegació Interprovincial de l'Institut d'Estudis d'Administració Local, radicada a València creada per conveni subscrit per les Diputacions Provincials d'Alacant, Castelló i València el 22 de desembre de 1975.   
Totes les seues funcions, amb les modificacions que s'estableixen en el present conveni les assumeix i les exercirà l'Institut Valencià d'Administració Pública, conforme als Decrets del Consell de la Generalitat Valenciana 17/84, de 6 de febrer, modificat per Decret 134/85, (DOGV núm. 146, del dia 16 de febrer de 1985, i núm. 288, del 19 de setembre de 1985) i que actuarà com a Delegació Territorial del IEAL, als fins d'aquest Conveni, dins les funcions establides en l'article 6é.2 del Reglament de l'IEAL de 24 de gener de 1985.   
Segona  
1. Pel que fa a l'Administració Local, pertoca a l'Institut Valencià d'Administració Pública, per encàrrec, la delegació o desconcentració al seu favor de les funcions atribuïdes per la legislació vigent a l'Institut d'Estudis d'Administració Local i conformement al present Conveni, les següents:   
A) Investigació i estudi de la problemàtica local, qualsevol que siga el seu àmbit territorial, si bé es prestarà un especial interés als específics de la Comunitat Valenciana.   
B) Informació i difusió de matèries Locals promovent i fomentant el coneixement de la problemàtica local per l'administrat a través de campanyes de divulgació, publicacions, etc.   
C) Ensenyament que comprendrà tota mena de conferències, reunions i cursos d?informació professional i de perfeccionament, reciclatge i especialització de funcionaris i Gestors locals.   
També podran celebrar-se cursos de formació per a funcionaris locals no inclosos en els Cossos Nacionals quan les Corporacions respectives expressament ho sol·liciten.   
Igualment, quan s'escaiga, podran celebrar-se proves i cursos selectius per a l'ingrés en els Cossos Nacionals de l'Administració Local.   
L'Institut Valencià d'Administració Pública exercirà les competències atribuïdes a l'Institut d'Estudis d'Administració Local, en l'article 4t del Reial Decret 712/1982, de 2 d'abril, en relació amb el R.D. 3046/1977, de 6 d'octubre, Llei 30/1984, de 2 d'agost, i Reglament General de 19 de desembre de 1984.   
Els documents acreditatius de l'assistència als cursos i activitats seran lliurats en els termes previstos en el Reglament de l'Institut d'Estudis d'Administració Local, de 24 de gener de 1985 (article 8é, e), pel seu Director (article 6é. 5). No obstant això, quan es tracte d'activitats referents, exclusivament, a l'àmbit territorial de la Comunitat Valenciana i sense transcendència professional, seran lliurats pel Director de l'Institut Valencià d'Administració Pública, en virtut de delegació general del Director de l'Institut, que, per aquest Conveni, es confereix.   
2. Les activitats enunciades en el número u d'aquesta norma, les desplegarà l'Institut Valencià d'Administració Pública, amb el següent caràcter:   
1r. Per desconcentració o encàrrec, que per aquest Conveni s'efectua al seu favor, de les competències de l'Institut d'Estudis d'Administració Local en les matèries següents:   
a) Les activitats referides exclusivament a l'àmbit territorial de la Comunitat Valenciana, corresponents als apartats A) i B) del número u de la norma segona.   
b) Les activitats de l'apartat C), paràgraf primer, referides exclusivament a l'àmbit territorial de la Comunitat Valenciana i que no tinguen incidència general en la carrera professional del funcionari, d'acord amb la normativa vigent del moment.   
c) Les activitats de l'apartat C) paràgraf segon.   
d) Les activitats de l'apartat C), paràgraf quart.   
2n. Per delegació genèrica, d'acord amb la programació del Pla de Treball de l'Institut per a cada curs acadèmic i en les condicions assenyalades en aquest, les activitats d'àmbit estatal incloses en els apartats A), B) i C), paràgraf primer, del número u de la norma segona.   
3r. Per delegació expressa i en les condicions concretades en aquesta, qualssevol que siguen les activitats de caràcter general o nacional atribuïdes per la legislació vigent a l'Institut d'Estudis d'Administració Local, incloses les previstes en l'apartat C), paràgraf tercer, del número u de la norma segona.   
A petició de la Generalitat, l?Institut d'Estudis d'Administració Local podrà delegar-hi funcions quan aquestes afecten exclusivament l'Administració Local de la Comunitat Valenciana.   
4t. Per a un millor compliment de les seues funcions, l'Institut Valencià d'Administració Pública exercirà, en relació a l?àmbit territorial de la Comunitat Autònoma, les que corresponguen als centres d'Estudis Urbans i de Relacions Interlocals dins el context recollit en la norma segona, apartats A), B) i C) del número 1 i en els termes assenyalats en el número 2, apartats 1r, 2n i 3r.   
Tercera  
1. L'Institut Valencià d'Administració Pública elaborarà pel que fa a les activitats que s'assumeixen per aquest Conveni, el seu propi programa d'actuació, en el qual s'inclouran:   
A) Les activitats d'exclusiu àmbit territorial de la Comunitat Valenciana que seran planificades i gestionades automàticament per la Generalitat i finançades per aquesta i que, als efectes de coordinació amb les del IEAL, requeriran la final aprovació del seu Director.   
B) Les activitats d'àmbit estatal, sota la direcció i finançament de l'Institut d'Estudis d'Administració Local i d'acord amb el seu Pla de Treball per a cada curs acadèmic.   
2. El IEAL podrà organitzar directament totes aquelles activitats d?àmbit nacional que crega oportú en l'Institut Valencià d'Administració Pública, dins les funcions de l'article 6é, núm. 2 i 4 del Reglament de 24-1-85 i en tant que Delegació Territorial de l'Institut.   
Quarta  
L'organització de l'Institut Valencià d'Administració Pública és facultat exclusiva de la Generalitat Valenciana.   
El funcionament serà, també, establit per aquesta darrera, sense més limitacions que les derivades de l'atribució de competències per la legislació vigent a l'Institut d'Estudis d'Administració Local i les que s'estableixen en aquest Conveni.   
La qüestió financera es considera d'organització interna de la Generalitat Valenciana i de les tres Diputacions valencianes, sense perjudici que les delegacions, encàrrecs o desconcentració de funcions de l'Institut d'Estudis d'Administració Local porten aparellada la corresponent dotació econòmica, llevat d'acord contrari.   
Cinquena  
El centre ubicat a Peníscola dependent de l'Institut d'Estudis d'Administració Local podrà ser utilitzat per l'Institut Valencià d'Administració Pública amb caràcter prioritari i amb la programació prèvia d'activitats entre les parts signants d'aquest Conveni, per a la realització de cursos i activitats institucionals.   
Igualment i durant els mesos d'estiu, els funcionaris de la Generalitat Valenciana podran utilitzar la Residència de Peníscola, segons els criteris concrets que s'establesquen en les convocatòries de l'Institut d'Estudis d'Administració Local.   
Sisena  
Per tal de subvenir les despeses generals de l'Institut Valencià d'Administració Pública, pel que fa a les funcions desconcentrades o encarregades en aquesta segons l'apartat 1r del número 2 de la norma segona d'aquest Conveni, l'Institut d'Estudis d'Administració Local concedirà anualment subvenció, l'import de la qual serà determinat segons les activitats programades d'acord amb el principi de solidaritat nacional per tal d'atendre les Delegacions Regionals de l'Institut.